Roger Siffer
Dr Roger Siffer (* 2. September 1948 z'Willer) ìsch a elsassischer Kabarettischt, Liadermàcher, Sanger un dr Leiter vum „Théâtre de la Choucrouterie“ z'Stroßburg.

Laweslàuif 
Dr Roger Siffer hàt Philosophie z'Stroßburg gstudiart. Dia Studium hàt'r schnall verloh fer Müsik z'spìela.

Ànna 1968, mìt dr Unterstìtzung vum Germain Muller, hàt'r s erschta Mol vor'ma Publikum gsunga, àm Sürkrüttfascht vu Colmer.

Noh hàt dr Roger Siffer zwei Johr làng ìm „Barabli“, em Kabarett vum Germain Muller, mìtgmàcht.

Si Stil hàt mìt dr Zitt gschàngschiart: àm Ààfàng hàt'r hàuiptsachlig elsassischa Kìnderreimla un Volksliader gsàmmelt un gsunga; ar ìsch dernoh fracher worra un hàt sìch mehr ìn satirisch Humor speziàliziart. Dr Roger Siffer hàt uf sehr verschìedena Àrt d elsassischa Liader gsunga: vu Trìnkliader, wia si erschter großer Erfolg „Mademoiselle Anne-Marie“, bis uf moderna Müsik, wia sina perseenliga (un ungweehnliga) Version vum àlta tràditionnella Liad „D'r Hans em Schnokeloch“.

Ar hàt uf em Television-Sander „France 3 Alsace“ un àn „Radio France Alsace“ àls Animateur gschàfft. Zitter 1986 màcht'r jeder Summer mìt sinera Truppa a „Tournée d'été“ dur s Elsàss. Ìm Ditschlànd un ìn dr Schwitz ìsch'r aui bekànnt, ar hàt därt scho àn Television-Film mìtgmàcht.

Ar hàt üs'ra àlta Sürkrüttfàwrìk z'Stroßburg a Spektàkelsààl un a Restaurant gmàcht. As heißt „La Choucrouterie“ (d „Sürkrüttfàwrìk“ uf Elsassisch, oder „La Chouc“ àls Àbkìrzung uf Frànzeesch) un hàt àm 2. Hornung 1984 ufgmàcht. Zitter a pààr Johr wara ìn dr „Choucrouterie“ gliichzittig zwei Spektàkel zeigt: eins mìt elsassischem Text un eins numma uf Frànzeesch fer s Publikum wo kè Elsassisch versteht.

S elsassischa Kabarett 
Dr Roger Siffer unterstìtzt s elsassischa Kabarett un wott's àls Waltkültürerbgüet vu dr UNESCO màcha ànerkenna, wial's einzigàrtig ìsch. Dàs elsassischa Kabarett kààt ma dur zwei Bsunderheita bezeichna: d Zweisprochigkeit Elsassisch-Frànzeesch un dr rhiinisch Humor, a Àrt Humor ìn dr Gegend, wo garn d Gsellschàft un d Politiker üslàcht.

Diskografie (Üswàhl) 
 Krambol
 Les plus belles chansons des tournées d'été 2	
 Les plus belles chansons des tournées d'été 1	
 Papa Rhein. Sketche und Lieder.
 Klapperstei tournée d'été 99
 Summer Tournée d'été 98
 Danses Alsaciennes d'autrefois
 Blues Blos Müsik
 Em Remes sini Band
 Madam' la Republik
 20 ans de chansons
 Liedle fer Kleini un grossi
 Langsam dummle
 Alsace à vendre
 Alsace au pluriel
 Mine G'sang
 Follig song

Üszeichnunga 
 Ànna 2002, Grand Prix de la musique traditionnelle (Tràditionnella Müsik)
 Ìm Dezamber 2004, Officier des Arts et des Lettres

Referanz 

Musiker
Singer-Songwriter
Elsässer
Maa
Läbigi Person